CELEX: 62009TO0095(02)
Language: hu
Date: 2010-11-25 00:00:00
Title: A Törvényszék elnökének 2010. november 25-i végzése. # United Phosphorus Ltd kontra Európai Bizottság. # Ideiglenes intézkedés iránti kérelem - 91/414/EGK irányelv - A napropamidnak a 91/414 irányelv I. mellékletébe történő felvétele megtagadásáról szóló határozat - A végrehajtást felfüggesztő intézkedés hatályának meghosszabbítása. # T-95/09 R III. sz. ügy

A Törvényszék elnökének 2010. november 25-i végzése – United Phosporus kontra Bizottság
      (T-95/09. R. III. sz. ügy)
      „Ideiglenes intézkedés iránti kérelem – 91/414/EGK irányelv – A napropamidnak a 91/414 irányelv I. mellékletébe történő felvétele megtagadásáról szóló határozat – A végrehajtást felfüggesztő intézkedés hatályának meghosszabbítása”
      Ideiglenes intézkedés iránti kérelem – A végrehajtás felfüggesztése – A biztosítás feltételei – A valamely hatóanyagnak a 91/414 irányelv I. mellékletébe történő felvétele megtagadásáról szóló határozat végrehajtását
         felfüggesztő intézkedés hatályának újabb meghosszabbítása iránti kérelem – Az intézkedés elrendelését igazoló körülmények további fennállása – A meghosszabbítás időtartama – Korlátok (EUMSZ 278. cikk) (vö. 15–20. pont)
      
      Tárgy
      
         
               A napropamidnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó
                  növényvédő szerek engedélyének visszavonásáról szóló, 2008. november 7‑i 2008/902/EK bizottsági határozat (HL L 326., 35. o.)
                  végrehajtását felfüggesztő intézkedés hatályának meghosszabbítása iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék elnöke által a T‑95/09. R. sz., United Phospohorus kontra Bizottság ügyben 2009. április 28‑án hozott végzés
                     (az EBHT‑ban nem tették közzé) 1. pontjában foglalt végrehajtó intézkedés hatályát a Törvényszék elnöke 2011. december 31‑ig
                     – de legkésőbb az alapügyben meghozandó határozat elfogadása napjáig, amennyiben az ezen időpont előtt megtörténik – meghosszabbítja.
                  
               
            
         
                  2)
               
               
                  
               
               
                  	A Törvényszék elnöke a költségekről jelenleg nem határoz.